1. ΒΑΣΙΛΙΚΟΝ ΔΙΑΤΑΓΜΑ της 20 Αυγ./7 Σεπτ. 1954 (ΦΕΚ Α΄ 211) Περί συστάσεως παρά τω Ι.Κ.Α. Ειδικού Λογαριασμού Προνοίας του Προσωπικού αυτού. Έχοντες υπ’ όψιν τας διατάξεις του άρθρ. 47 του Ν.Δ. 2698/53 «περί διοικήσεως του Ι.Κ.Α. κλπ.» και την υπ’ αριθ. 269/1954 γνώμην του Συμβουλίου της Επικρατείας, προτάσει του Ημετέρου επί της Εργασίας Υπουργού απεφασίσαμεν και διατάσσομεν: Ίδρυσις. Σκοπός Άρθρ.1.-Συνιστάται παρά τω Ιδρύματι Κοινωνικών Ασφαλίσεων Ειδικός Λογαριασμός Προνοίας Προσωπικού του Ι.Κ.Α., όστις σκοπόν έχει την χορήγησιν εφ’ άπαξ χρηματικού βοηθήματος εις τους απολυομένους ή αποχωρούντας τακτικούς υπαλλήλους και υπηρέτας του Ιδρύματος ή εν περιπτώσει θανάτου εις τα μέλη της οικογενείας αυτών. Πρόσωπα υπαγόμενα εις τον Ειδικόν Λογαριασμόν Προνοίας Άρθρ.2.-Εις την ασφάλισιν του Ειδικού Λογαριασμού Προνοίας υπάγονται υποχρεωτικώς πάντες οι έχοντες την ιδιότητα του τακτικού (μονίμου ή δοκίμου) υπαλλήλου ή υπηρέτου του Ι.Κ.Α. και υπηρετούντες κατά την έναρξιν της ισχύος του Νόμ. 2698/53 και μετά ταύτα προσλαμβανόμενοι παρ’ αυτώ. Διαχείρισις. Έλεγχος Άρθρ.3.-1.Ο Ειδικός Λογαριασμός Προνοίας τηρείται παρά τη Διοικήσει του Ιδρύματος Κοινωνικών Ασφαλίσεων, ήτις διαχειρίζεται τούτον κατά τα περί οικονομικής διαχειρίσεως και λογιστικής του Ι.Κ.Α. τηρούσα ιδιαίτερα λογιστικά βιβλία του Λογαριασμού Προνοίας. 2.Οι κατά την παρ. 2 του άρθρ. 47 του Ν.Δ. 2698/53 καθορισθήσονται υπέρ του Λογαριασμού Προνοίας τακτικοί πόροι, ως και παν έτερον έσοδον εισπράττονται άνευ επιβαρύνσεως τινός δια την επιμέλειαν εισπράξεως μερίμνη των αρμοδίων Υπηρεσιών του Ι.Κ.Α. και κατατίθενται αμελλητί εις ειδικόν παρά τη Τραπέζη της Ελλάδος λογαριασμόν Προνοίας Προσωπικού του Ι.Κ.Α. 3.«Αι αναλήψεις εκ του παρά τη Τραπέζη της Ελλάδος ως άνω λογαριασμού ενεργούνται δι’ εντολών ή επιταγών υπογραφομένων υπό του Διοικητού του Ι.Κ.Α., του αρμοδίου Διευθυντού της Διοικήσεως και του Ταμίου αυτής.» Η παρ. 3 αντικατεστάθη ως άνω δια του Β.Δ. 224 της 12 Μαρτ./1 Απρ. 1968 (ΦΕΚ Α΄ 67). 4.Ο έλεγχος της νομιμότητος των πράξεων διαχειρίσεως των κεφαλαίων του Λογαριασμού Προνοίας και απονομής των παροχών ενεργείται υπό του Κεντρικού Εποπτικού Συμβουλίου του Ι.Κ.Α. κατά τας διατάξεις του άρθρ. 17 του Α.Ν. 1846/51. 5.Τα διαθέσιμα κεφάλαια του Λογαριασμού Προνοίας δύνανται να επενδύωνται κατά τα περί επενδύσεως των κεφαλαίων του Ι.Κ.Α. Παροχαί Άρθρ.4.-1.Εις τους οπωσδήποτε συνταξιοδοτουμένους παρά του Ι.Κ.Α. κατά την έξοδόν των εκ της υπηρεσίας, τακτικούς υπαλλήλους και υπηρέτας αυτού χορηγείται εφ’ άπαξ χρηματικόν βοήθημα ίσον προς το υπό του Ταμείου Προνοίας Δημοσίων Υπαλλήλων χορηγούμενον τοιούτον εις τους παρ’ αυτώ ησφαλισμένους. 2.Εις τους μη πληρούντας, κατά την διέπουσαν το Ταμείον Προνοίας Δημοσίων Υπαλλήλων νομοθεσίαν, τας προϋποθέσεις απονομής εφ’ άπαξ βοηθήματος, ανεξαρτήτως της συνταξιοδοτήσεώς των ή μη παρά του Ι.Κ.Α., επιστρέφονται ατόκως αι ατομικαί αυτών εισφοραί κατά τα εν άρθρ. 11 του Καταστατικού του εν λόγω Ταμείου οριζόμενα. 3.Η υπό του Ειδικού Λογαριασμού Προνοίας χορήγησις των παροχών άρχεται μετά το έτος από της δημοσιεύσεως του παρόντος. «4.Η απονομή των παροχών του Λογαριασμού Προνοίας ενεργείται δι’ αποφάσεως του Διευθυντού της αρμοδίας Διευθύνσεως». Η παρ. 4 αντικατεστάθη ως άνω δια του Β.Δ. 77 της 31 Ιαν./12 Φεβρ. 1972 (ΦΕΚ Α΄ 24). (Αντί για τη σελ. 378,31(θ) Σελ. 378,31(ι) Τεύχος 1301-Σελ. 71 436 Λ/σμός Προνοίας Προσωπικού Ι.Κ.Α 15Β.Λ.β.1 Άρθρ.5.-Αι προϋποθέσεις χορηγήσεως εφ’ άπαξ βοηθήματος εις τους ησφαλισμένους και τα μέλη της οικογενείας θανόντων ησφαλισμένων, αι υποκείμεναι εις εισφοράν αποδοχαί (μισθός ασφαλίσεως), ο καθορισμός του βοηθήματος, η άσκησις του δικαιώματος, τα δικαιώματα και υποχρεώσεις των αναδιοριζομένων, η αναγνώρισις του δικαιώματος, η παραγραφή, το ανεκχώρητον και ακατάσχετον των βοηθημάτων και εισφορών, ρυθμίζονται υπό των εκάστοτε ισχυουσών αντιστοίχων διατάξεων του Ταμείου Προνοίας Δημοσίων Υπαλλήλων. Χρόνος ασφαλίσεως Άρθρ.6.-1.Χρόνος ασφαλίσεως είναι ο από της δημοσιεύσεως του παρόντος (1-1-1954) διανυόμενον χρόνος υπηρεσίας εις το Ι.Κ.Α. υπό τινα των εν άρθρ. 2 αναφερομένων ιδιοτήτων. 2.Από της αυτής ως άνω χρονολογίας άρχεται και η υποχρέωσις καταβολής εισφορών. Αναγνώρισις και εξαγορά προϋπηρεσίας Άρθρ.7.-«1.Ο χρόνος προϋπηρεσίας που διανύθηκε μετά την 1.3.1935 με οποιαδήποτε σχέση στο Ι.Κ.Α. ή σε οργανισμό που έχει συγχωνευθεί σ’ αυτό, αναγνωρίζεται ως χρόνος ασφάλισης στον Ειδικό Λογαριασμό Προνοίας Προσωπικού του Ι.Κ.Α. Για την αναγνώριση αυτή, θα πρέπει, οι υπαγόμενοι στην ασφάλιση του Λογαριασμού να υποβάλουν σχετική αίτηση μέσα σε ένα χρόνο από της υπαγωγής τους. Προκειμένου για πρόσωπα, τα οποία έχουν υπαχθεί στην ασφάλιση του Λογαριασμού και υπηρετούν ήδη στο Ι.Κ.Α. ή εξήλθαν από την υπηρεσία τους, η σχετική αίτηση μπορεί να υποβληθεί οποτεδήποτε». Η παρ. 1, που είχε τροποποιηθεί από τα Π.Δ. 112/1976 (ΦΕΚ Α΄43) και 194/1978 (ΦΕΚ Α΄ 42) και αντικατασταθεί από το Π.Δ. 1176/1981 (ΦΕΚ Α΄ 288), αντικαταστάθηκε και πάλι ως άνω από το Π.Δ. 177/4 Απρ.-3 Μαΐου 1984 (ΦΕΚ Α΄ 57). 2.Αρμόδιον όργανον δια την αναγνώρισιν της προϋπηρεσίας είναι ο Διευθυντής της αρμοδίας Δ/νσεως του Ι.Κ.Α. Η απόφασις, εκδιδομένη επί σχετικής αιτήσεως του ησφαλισμένου ανακοινούται εις αυτόν και εις την εντελλομένην την καταβολήν των αποδοχών αυτού υπηρεσίαν.  «3.Η εξαγορά προϋπηρεσίας για αιτήσεις που υποβάλλονται μετά την έναρξη ισχύος του παρόντος, ενεργείται με την καταβολή στον Ειδικό Λογαριασμό Προνοίας Προσωπικού ΙΚΑ, μηνιαίας εισφοράς σε ποσοστό 6% επί του βασικού μισθού και του χρονοεπιδόματος για χρονικό διάστημα ίσο  Σελ. 378,32(ι) Τεύχος 1301-Σελ. 72 προς εκείνο της προϋπηρεσίας που αναγνωρίζεται αρχόμενο από την πρώτη του επομένου μήνα, εκείνου που κοινοποιήθηκε η σχετική αναγνωριστική απόφαση». Η μέσα σε « » παρ. 3 αντικαταστάθηκε ως άνω από το άρθρο μόνο του Π.Δ. 295/2-14 Οκτ. 1997 (ΦΕΚ Α΄ 211). 4.Εις περίπτωσιν απονομής εφ’ άπαξ βοηθήματος προ του χρόνου εξοφλήσεως της εισφοράς εξαγοράς, το υπόλοιπον του σχετικού χρέους κεφαλαιοποιείται, ισούμενον προς την καταβληθείσαν κατά τον τελευταίον μήνα της υπηρεσίας του ησφαλισμένου εισφοράν, προσηυξημένην κατά 15% δι’ αναλογίαν δώρων εορτών και επιδόματος αδείας, επί τους υπολειπομένους εισέτι μήνας εκ του αναγνωρισθέντος εν ασφαλίσει χρόνου και παρακρατείται εκ του ανωτέρω βοηθήματος». Το άρθρ. 7, τροποποποιηθέν δια των Β.Δ. 28 Νοεμ./19 Δεκ. 1956, 20 Οκτ./17 Νοεμ. 1958, 28 Σεπτ./7 Νοεμ. 1959, αριθ. 893 της 4/31 Δεκ. 1962, 412 της 14/31 Μαΐου 1965, αριθ. 223 και 224 της 12 Μαρτ./1 Απρ. 1968 (ΦΕΚ Α΄ 67), αντικατεστάθη ως άνω δια του Β.Δ. 409 της 18/23 Ιουν. 1971 (ΦΕΚ Α΄ 124, διορθ. ημαρτ. ΦΕΚ Α΄ 153/31 Ιουλ. 1971). 